सब्जी मंडी में असुविधा, लगे गंदगी के ढेर
शहर के पुराने रेलवे स्टेशन के पास स्थित सब्जी मंडी में असुविधाओं के चलते अढ़तियों और सब्जी विक्रेताओं को परेशानी हो रही है। स्थिति यह है कि जल निकासी के इंतजाम नहीं हैं।
साफ-सफाई पर भी कोई ध्यान नहीं दिया जा रहा है। आवारा पशुओं का जमावड़ा लगा रहता है। इस कारण मंडी में सब्जी खरीदने के लिए आने वाले लोग परेशान हो रहे हैं। शहर की सब्जी मंडी में हर रोज सुबह से शाम तक हजारों लोगाें का आना-जाना बना रहता है, बावजूद इसके साफ-सफाई की ओर कोई ध्यान नहीं दिया जा रहा है। इस कारण मंडी में गंदगी बनी रहती है। सब्जी विक्रेता गंदगी के ढेर के पास सब्जियां रखकर बेच रहे हैं। इस वजह से ग्राहकों को गंदगी में खड़े होकर सब्जी खरीदना पड़ रही है। मंडी में आवारा पशुओं से दुकानदार और ग्राहकों को काफी परेशानी हो रही है।
इसके चलते मंडी में और ज्यादा गंदगी फैल रही है। आढ़तियों और दुकानदारों ने इस समस्या के बारे में कई बार नगर पालिका के अधिकारियों से शिकायत की है, लेकिन इस ओर कोई कार्रवाई नहीं हो रही है। इतना ही नहीं मंडी में न तो किसानों के बैठने के लिए कोई सुविधा है, न पेयजल की व्यवस्था है और न ही साफ जगह है।
bho_Deva hin_Deva hin_Deva hin_Deva